3. ΑΝΑΓΚ ΝΟΜΟΣ υπ’ αριθ.1453 της 25 Οκτ./2 Νοεμ.1938 Περί παροχής διευκολύνσεων εις τους δημοσίους υπαλλήλους και τους συνταξιούχους εν γένει. Άρθρ.1.-1.Αι αποδοχαί των δημοσίων πολιτικών υπαλλήλων και των στρατιωτικών, ως και αι συντάξεις, μερίσματα, εφ’ άπαξ βοηθήματα, ή επιστροφαί κρατήσεων των ανωτέρω δεν εκχωρούνται ουδέ κατάσχονται. 2.Κατ’εξαίρεσιν επιτρέπεται εκχώρησις και κατάσχεσις των αποδοχών, συντάξεων, και μερισμάτων των ανωτέρω εις τας κάτωθι περιπώσεις: α)μέχρις 25% δι’ έξοδα διατροφής των κατά νόμον δικαιουμένων ή δια χρέη εκ πάσης αιτίας προς το Δημόσιον και β)μέχρις 25% λόγω χρεών προς οργανισμούς δημοσίου δικαίου εκ δανείων συναφθέντων άνευ παροχής εμπραγμάτου ασφαλείας ή εκ βραχυπροθέσμων πιστώσεων, παρεχομένων κατά τας διατάξεις του παρόντος νόμου. 3.Επίσης επιτρέπεται κατ’ εξαίρεσιν η κατάσχεσις των εφ’ άπαξ βοηθημάτων ή επιστροφών κρατήσεων, μέχρι του συνόλου τούτων, δια χρέη πάσης φύσεως προς το Δημόσιον ή προς ασφαλιστικούς οργανισμούς των δημοσίων υπαλλήλων και στρατιωτικών εν γένει, του Δημοσίου προτιμωμένου κατά την εκτέλεσιν, ανεξαρτήτως χρόνου κοινοποιήσεως της κατασχέσεως. 4.Επί συρροής κατασχέσεων, περί ων η παρ.2 του παρόντος, το σύνολον αυτών κατά την εκτέλεσιν δεν  δύναται να υπερβή τα 2/5 των εν τη αυτή παραγράφω σημειουμένων παροχών, προτιμωμένης της ένεκα διατροφής των κατά νόμον δικαιουμένων, ανεξαρτήτως χρόνου κοινοποιήσεως της κατσχέσεως ή αναγγελίας της εκχωρήσεως.Αι λοιπαί εν παρ.2 εκχωρήσεις ή κατασχέσεις εκτελούνται κατά σειράν κοινοποιήσεως ή αναγγελίας εις το αρμόδιον ταμείον. 5.Τα κατά τα ανωτέρω επιτρεπόμενα όρια εκχωρήσεως και κατασχέσεως υπολογίζονται επί του ακαθαρίστου ποσού των κατά την  παρ.2 του παρόντος άρθρου παροχών. 6.Δια των διατάξεων του παρόντος άρθρου δεν θίγονται αι βάσει ειδικών διατάξεων επιτρεπόμεναι εκχωρήσεις δια την σύναψιν οικοδομικών δανείων υπό των δημοσίων πολιτικών υπαλλήλων και στρατιωτικών. 7.Δια τα κατά την έναρξιν της ισχύος του παρόντος υφιστάμενα δάνεια των δημοσίων πολιτικών υπαλλήλων και στρατιωτικών, συναφθέντα άνευ παροχής εμπραγμάτου ασφαλείας, διατηρούνται αι κατά τας μέχρι τούδε ισχυούσας διατάξεις γενόμεναι εκχωρήσεις προς οργανισμούς δημοσίου δικαίου, και αν έτι υπερβαίνωσι το υπό της β΄ περιπτώσεως της παρ.2 του παρόντος άρθρου οριζόμενον όριον. Άρθρ.2.-(Θεωρείται ότι καταργήθηκε μετά τον Α.Ν.1611/1950 Βλ. Π.Δ.422/27 Μαρτ.-4 Μαΐου 1981, ΦΕΚ Α΄114, (ανωτ. σελ. 462). Άρθρ.3-10.-(Παραλείπονται διότι είναι χωρίς περιεχόμενο. Βλ. Π.Δ.422/27 Μαρτ.-4 Μαΐου 1981, ΦΕΚ Α΄114,(ανωτ. σελ. 462). Άρθρ.14-15.-(Παραλείπονται διότι είναι χωρίς περιεχόμενο. Βλ. Π.Δ.422/27 Μαρτ.-4 Μαΐου 1981,ΦΕΚ Α΄114,(ανωτ. σελ. 462). Άρθρ.16.-1-3.(Παραλείπονται διότι οι παρ. 1 και 3 θεωρούνται, ότι καταργήθηκαν μετά το άρθρ.5 Ν.Δ.1050/1942 και η παρ.2 κωδικοποιήθηκε από το Π.Δ.422/1981, ΦΕΚ Α΄114,(ανωτ.σελ. 462). 4.Καταργείται πάσα διάταξις γενική ή ειδική αντικειμένη εις τον παρόντα νόμον. (Αντί για τις σελ.519-522) Σελ.521 Τεύχος ΙΒ-1-3 Σελ.5 Διευκολύνσεις σε Δημοσίους Υπαλλήλους 2.Θ.γ.1-3 